Diari Oficial de la Generalitat Valenciana


Sumari del DOGV 597, del 29-05-1987 (1987/808878)

DECRET 52/1987, de 24 d'abril, del Consell de la Generalitat Valenciana, sobre adjudicació d'habitatges de promoció publica de la Generalitat Valenciana.
---------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1987/04/24/52/dof/vci/html**

### Dades del document

Número de DOGV
:   597

Data del DOGV
:   29-05-1987

Secció del DOGV
:   DISPOSICIONS GENERALS

Número del document
:   1987/808878


Data del document
:   24-04-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Correcció d'errades

Anàlisi jurídica

Decret 52/1987, de 24 d'abril, del Consell de la Generalitat Valenciana, sobre adjudicació d'habitatges de promoció pública de la Generalitat Valenciana.  
L'Estatut d'Autonomia de la Comunitat Valenciana, aprovat per Llei Orgànica 5/1982, d?1 de juliol, preveu en el seu article 31.9 que la Generalitat Valenciana té competència exclusiva, entre altres matèries, en l'ordenació del territori i del litoral, urbanisme i habitatge.   
D'acord amb això, per Reial Decret 1720/1984, de 18 de juliol, es transfereixen a la Comunitat Valenciana competències en matèria de patrimoni arquitectònic, control de la qualitat d'edificació i habitatge, la qual cosa implica que correspon a la Generalitat Valenciana, com a titular de promocions públiques d'habitatges o Ens principal en la gestió d'aquestes, l'adjudicació a través de les Comissions Territorials d'Arquitectura i Habitatge dels habitatges de promoció pública ubicats al territori de la Comunitat Valenciana.   
Tot això requereix la necessitat d'adequar el contingut del Reial Decret 1631/1980, de 18 de juliol, i de l'Ordre del Ministeri d'Obres Públiques i Urbanisme, de 17 de novembre de 1980, sobre adjudicació d'habitatges de promoció pública, mitjançant la publicació de normes que, atenent a les circumstàncies actuals existents a la Comunitat Valenciana, permitesquen un sistema més just i adient d'adjudicació d'habitatges de promoció pública a efectuar per les Comissions Territorials d'Arquitectura i Habitatge d'Alacant, Castelló i València i els Ajuntaments interessats.   
Per últim, publicada la Llei 3/1986, de 24 d'octubre, de Patrimoni de la Generalitat Valenciana, cal regular el sistema d'adjudicació d'habitatges de promoció pública tant en règim d'arrendament com de propietat, atés que la promoció pública d'habitatges requereix un tractament específic per una gestió eficaç, àgil i adequada al compliment dels seus fins. Per altra part l'esmentada normativa haurà d'autoritzar les actuacions relatives a l'alienació i explotació dels habitatges de promoció pública.   
Per tot això, a proposta del Conseller d'Obres Públiques, Urbanisme i Transports i amb la deliberació prèvia del Consell de la Generalitat Valenciana en sessió celebrada el dia 24 d'abril de 1987,   
DECRETE:  
CAPITOL I  
Promoció pública d'habitatges i òrgans d'adjudicació  
Article primer. Promoció pública de habitatges.   
Un. La promoció pública d'habitatges de protecció oficial a la Comunitat Valenciana serà l'efectuada sense finalitat lucrativa per la Generalitat Valenciana a través de la Conselleria d'Obres Públiques, Urbanisme i Transports, bé directament o mitjançant Convenis a l'efecte, ja siga per nova construcció, rehabilitació o adquisició a terceres persones d'habitatges en execució o finalitzats.   
Dos. Les promocions públiques d'habitatges s'ajustaran totalment o parcialment a la classificació següent:   
A. Estructurals: seran aquelles que responguen a les necessitats ordinàries en matèria d'habitatge, amb la regulació de l'adjudicació segons el barem annex.   
B. Excepcionals: les conceptuades com a tals pel Conseller d'Obres Públiques, Urbanisme i Transports per respondre a circumstàncies o afectar col·lectius especials, i el procediment d'adjudicació de les quals seguirà els criteris establerts expressament per a cada promoció per la Direcció General d'Arquitectura i Habitatge de la Conselleria d'Obres Públiques, Urbanisme i Transports.   
Article segon. Informació de les promocions.   
Els Serveis Territorials d'Arquitectura i Habitatge faran sabedores les Comissions Territorials d'Arquitectura i Habitatge corresponents dels Programes d'Habitatges de Promoció Pública, així com cada promoció pública en concret, amb la suficient antelació a la iniciació dels tràmits d'adjudicació amb expressió dels aspectes següents:   
a) Número d'habitatges i ubicació.   
b) Superfície aproximada dels habitatges.   
c) Condicions generals de règim econòmic que regeixen la concessió dels habitatges de què es tracte.   
Article tercer. Comissions Territorials d'Arquitectura i Habitatge. Publicitat de les promocions.   
Un. Correspon a les Comissions Territorials d'Arquitectura i Habitatge, entre altres competències atribuïdes pel Decret del Consell 96/1986, de 21 de juliol, l'adjudicació dels habitatges de promoció pública ubicats en els seus respectius àmbits territorials.   
Dos. Les Comissions Territorials determinaran en cada promoció pública d'habitatges els aspectes següents:   
a) La delimitació geogràfica a què s'estén cada promoció, a efectes d'establir els Ajuntaments interessats i els residents que poden sol·licitar l'adjudicació d'un habitatge.   
b) El programa familiar a què van destinats.   
c) Les condicions econòmiques i de finançament.   
d) La proposta dels règims d'ús dels habitatges de cada promoció, podent coexistir diversos règims d'usdefruit d'habitatges en una mateixa promoció.   
Tres. Les Comissions, amb antelació mínima d'un any a la data prevista de finalització de cada promoció pública, hauran d'acordar sobre els aspectes indicats en el paràgraf anterior, comunicant-los a l'Ajuntament o als Ajuntaments perquè es procedesca a l'obertura del termini de sol·licituds d'adjudicació mitjançant exposició en els taulers d'anuncis, en els mitjans de publicitat que les Corporacions Locals estimen pertinents dins el seu àmbit territorial, i publicació en un dels diaris de major difusió a la Província.   
Quatre. El termini d'admissió de sol·licituds serà assenyalat per les Comissions i oscil·larà d'un a tres mesos des de la data de publicació de l'anunci d'obertura.   
CAPITOL II  
Beneficiaris i subjectes exclosos  
Article quart. Beneficiaris.   
Podran sol·licitar habitatges de promoció pública aquelles persones en les quals concórreguen els requisits següents:   
1. Acreditar ingressos familiars anyals amb un límit màxim de dos coma cinc (2'5) vegades el salari mínim. interprofessional (SMI), en còmput anyal, o tres (3) vegades el salari mínim. interprofessional si el número de fills fadrins que convivien amb el sol·licitant i estoven al seu càrrec és superior a quatre.   
Als efectes d'aplicació del contingut del present Decret, s'entén per ingressos familiars als procedents del grup format pel sol·licitant, el seu conjuga i el conjunt de familiars en primer grau d'aquestos que hi convisquen, no compten amb cap mena d'allotjament independent, i acrediten un temps mínim. de convivència d'un any amb anterioritat a la data de presentació de la sol·licitud.   
La composició dels membres de la família haurà de ser acreditada mitjançant la presentació dels documents següents:   
-Fotocòpia del Document Nacional d'Identitat (DNI) de cada membre.   
-Llibre de Família o fotocòpia compulsada.   
-Certificat municipal d'empadronament i temps de convivència.   
Salvant autorització expressa de la Direcció General d'Arquitectura i Habitatge, sols podran accedir en règim de propietat a habitatges de promoció pública, aquells sol·licitants que, d'acord a la seua composició i renda familiar, es trobassen en qualssevol dels supòsits següents:   
Una o més vegades l'SMI, 4 o menys membres unitat familiar.   
Més de 1'5 vegades l'SMI, 5 o menys membres unitat familiar.   
Més de 2 vegades l'SMI, 6 o menys membres unitat familiar.   
Més de 2'5 vegades l'SMI, 7 o menys membres unitat familiar.   
2. Mancar d'habitatge a títol de propietat o usdefruit, o bé ocupar un habitatge en el qual concórrega alguna de les circumstàncies següents:   
a) No tenir els requisits mínims d'habitabilitat.   
Per requisits mínims d'habitabilitat s'entendran les condicions del nivell més baix entre les establertes per la normativa vigent en la data de la presentació de la sol·licitud.   
Es consideraran inclosos dins aquest apartat aquells immobles que presenten greu deteriorament estructural o constructiu.   
Quan s'al·leguarà aquest supòsit com a causa justificativa de la petició d'un habitatge públic, els Ajuntaments interessats hauran d'emetre un informe tècnic sanitari sobre les condicions d'habitabilitat, o informe tècnic de ruïna, independentment dels documents o informes presentats pel sol·licitant. Es considerarà que un habitatge deteriorat no compleix els requisits mínims quan el cost de la seua rehabilitació superarà el cinquanta per cent (50Û70) del preu d'adjudicació d'un habitatge de promoció pública, adequat a les circumstàncies familiars del sol·licitant, o quan l'edifici deteriorat no serà pròpiament residencial.   
b) Estar subjecte a expedient d'expropiació, desnonament judicial o administratiu, patir denegació de prorroga legal d'arrendament per causes no imputables a l'interessat o, després de procediment de separació o divorci, no existir domicili conjugal o haver estat designat l'existent com a domicili de l'altre conjuga sempre que hi haja manca d'altra habitatge.   
c) Ocupar allotjaments provisionals com a conseqüència d'una operació de remodelació o d'emergència que haja suposat la pèrdua o ruïna de l'habitatge primitiu.   
d) Ocupar un habitatge a títol d?inquilí sempre que la renda d'aquest siga igual o superior al trenta per cent (30º o) dels ingressos familiars anyals del sol·licitant, i el cost mensual de l'habitatge sol·licitat no supere el cinquanta per cent (50%) de la renda de l'ocupat.   
e) Ocupar un habitatge de superfície inadequada segons l'apartat cinc de l'article 10, quan l'habitatge sol·licitat suposarà una millora de superfície de, almenys, el vint-i-cinc per cent (25%).   
3. Igualment, el sol·licitant haurà d'estar inclós en qualsevol dels dos supòsits següents:   
a) Residir i estar empadronat un mínim. de dos anys en qualsevol dels termes municipals dels Ajuntaments interessats, salvant si es tractava d'emigrants o d'antics residents que es traslladaren del Municipi per raons laborals i voldrien retornar-hi, sempre que, en aquest últim cas, acrediten una residència anterior no inferior a cinc anys en dit Municipi.   
En el cas que la inscripció en el padró siga inferior a dos anys, i amb caràcter excepcional, la Comissió podrà admetre altres documents que acrediten fefaentment el temps mínim. de residència de dos anys, i inclusivament un període inferior quan obeirà a trasllat a la localitat per motius de treball.   
No obstant això, la Comissió, a proposta de l'Ajuntament o els Ajuntaments interessats, podrà elevar el període mínim. de residència de dos a cinc anys en la convocatòria d'adjudicació.   
b) Acreditar l'existència de lloc de treball en la localitat que motive el canvi de residència.   
Article cinqué. Subjectes exclosos.   
No podran accedir a un habitatge de promoció pública els que es troben en qualsevol de les situacions següents:   
a) Els qui, havent estat adjudicataris d'un habitatge de protecció oficial de promoció pública, l'haguessen alienat o renunciat per qualsevol causa, a excepció dels canvis de residència per motius laborals o altres motius degudament justificats a judici de la Comissió, amb l'informe favorable previ de l'Ajuntament.   
b) Els qui no poden acreditar ingressos suficients per a l'adquisició en propietat, d'acord amb el criteri i l'escala exposat en l'article 4.1, sense perjudici del seu accés en règim d'arrendament.   
c) Ser qualsevol dels membres de la unitat familiar del sol·licitant propietaris d'un habitatge, salvant justificació estimada suficient per la Comissió.   
d) Excepcionalment, la Comissió Territorial podrà excloure-hi aquells sol·licitants que, havent produït greus deterioraments en anteriors habitatges o allotjaments, o realitzat actes, tant per ells com per les persones que hi convisquen, que facen presumible un greu deteriorament de les normes de convivència, salubritat o higiene de la comunitat veïnal.  
Aquests extrems hauran de quedar acreditats.  
e) Els qui hagen estat desnonats o expropiats per incompliment de la funció social de la propietat d'un habitatge de promoció pública per qualsevol de les causes previstes en la legislació vigent.  
f) Els qui, a judici de la Comissió i pels seus signes externs (béns mobles, terres, etc.) no siguen creditors de ser beneficiaris d'un habitatge de promoció pública.  
g) No podran sol·licitar una habitatge de promoció pública aquells que en anteriors convocatòries haguessen estat exclosos per motius de falsetat, durant un termini de tres anys des de dita exclusió.  
CAPITOL III  
Procediment de selecció i adjudicació  
Article sisé. Presentació de sol·licituds.   
Les sol·licituds es formalitzaran en un model oficial facilitat pels Serveis Territorials d'Arquitectura i Habitatge, i distribuït pels Ajuntaments i Representacions Diplomàtiques i Consulars quan es tractarà d'emigrants.   
Les sol·licituds hauran de presentar-se en el termini establert davant el Servei Territorial o l'Ajuntament interessat en el termini municipal del qual residesca el sol·licitant. Els antics residents dirigiran les sol·licituds directament al Municipi en què s'ubiquen els habitatges sol·licitats, i els emigrants podran presentar-les directament en l'Ajuntament en què s'ubiquen els habitatges, o bé a través de les Representacions Diplomàtiques o Consulars corresponents.   
Article seté. Documentació complementària.   
Un. Les sol·licituds es presentaran per duplicat exemplar acompanyades amb caràcter necessari dels documents següents:   
a) Dades personals:   
-Fotocòpia del Document Nacional d'Identitat (DNI).   
-Llibre de Família o fotocòpia degudament compulsada.  
-Certificació municipal d'empadronament o residència, amb expressió de les dades d'alta i baixa en el Municipi i de convivència.   
-En el cas d'emigrants, certificats de residència en l'estranger.   
-Justificació de la subnormalitat, incapacitat o malaltia en cas que haja estat al·legada.   
b) Dades econòmiques:   
-Contracte de treball del sol·licitant i dels familiars que treballen i estiguen al seu càrrec, o Llicència Fiscal en cas de treballadors autònoms.   
-Rebut del salari dels últims sis mesos de tots ells, o justificants de les cotitzacions efectuades a la Seguretat Social en dit període i certificació o certificacions emeses per l'Institut Nacional de la Seguretat Social relatives a tots els períodes d'alta en qualsevol dels règims de cotització a la Seguretat Social.   
-Declaració de l'Impost sobre la Renda corresponent a l'últim any, si s'escau.   
-Declaració expedida per l'Organisme Oficial corresponent en cas de jubilació, invalidesa provisional o permanent, desocupació, assistència social, viudetat, orfandat o qualsevol altra situació per la qual es percebe, o no, prestació econòmica periòdica.   
c) Dades de l'habitatge ocupat:   
-Fotocòpia del contracte d'arrendament, de cessió d'ús, o de compravenda si s'escau, o, en el seu defecte, altra classe de documentació que s'estime suficient per la Comissió, o be justificant de estar mancat d'habitatge i trobar-se acollit en un establiment de beneficiència, rellogat, en subarrendament, hospedatge, convivència amb altres famílies, en precari, en allotjament d'emergència, o en situacions similars a les exposades.   
-Declaració jurada del sol·licitant de no haver estat adjudicatari d'habitatge de protecció oficial de promoció pública, ni disposar d'altra propietat, salvant justificació estimada suficient per la Comissió.   
-Documentació acreditativa de trobar-se, si s'escau, en qualsevol de les situacions previstes en l'article 4.2.   
Dos. Així mateix, podran adjuntar-se tots els documents que estime convenients el sol·licitant en prova del seu millor dret a l'habitatge que sol·licita.   
Tres. L'Administració podrà sol·licitar tots els documents complementaris que estime oportuns.   
Article vuité. Admissió de sol·licituds i subsanacions d'errades.  
Un. Els Ajuntaments interessats admetran les sol·licituds que es presenten dins el termini establert i que reunesquen els requisits exigits, procediran en el termini màxim d'un mes a la comprovació de les dades i els documents aportats pels mitjans de prova que estimen pertinents, i atorgaran, si s'escau, un termini de deu dies per a la subsanació d'errades o omissions que presenten les sol·licituds.   
Excepcionalment s'admetran a tràmit les sol·licituds presentades fora de termini i abans de la remissió de les llistes de sol·licitants a la Comissió, quan es demostrarà que els fets motiu de retard s'han produït abans del venciment del termini reglamentari.   
Dos. Les sol·licituds d'habitatge que en qualsevol moment puguen presentar-se en els Ajuntaments amb anterioritat a l'obertura de termini d'un procediment d'adjudicació d'habitatges de promoció pública, no podran tramitar-se als efectes prevists en el present Decret, però els Ajuntaments hauran d'informar a aquestos sol·licitants de l'obertura de termini de les pròximes adjudicacions, a fi que puguen presentar noves sol·licituds d'habitatge en temps i forma.   
Tres. Les sol·licituds d'habitatges que incorreguen en falsetat seran automàticament excloses, així com aquelles en què siga incorrecta o incompleta la documentació aportada, sense que contra tal denegació hom puga recórrer.   
Article nové. Llista provisional.   
Un. Les sol·licituds admeses seran puntuades pels Ajuntaments segons el barem que s'adjunta com a annex al present Decret, els quals confeccionaran la llista provisional de sol·licitants, per ordre de puntuació, del respectiu terme municipal. Disposaran per a tot això d'un termini de dos mesos a partir de la finalització del termini de presentació de sol·licituds.   
Dos. Les llistes provisionals de sol·licitants de cada Municipi, amb les sol·licituds i la documentació corresponent seran remeses a la Comissió que confeccionarà la llista provisional única de la totalitat de sol·licitants, en el termini màxim d'un mes comptador des de la recepció d'aquelles, i l'enviarà a tots els Ajuntaments interessats per a l'exposició pública en els taulers d'anuncis.   
Tres La Conselleria d'Obres Públiques, Urbanisme i Transports haurà de difondre, almenys en un dels diaris de major difusió de la Província, de la realització de l'esmentada exposició, i hom podrà presentar reclamacions contra la llista confeccionada en el termini de quinze dies des de la publicació, havent de romandre exposades durant el susdit període.   
Article deu. Llistes definitives i d'espera.   
Un. Cada Ajuntament, dins els quinze dies següents, informarà les reclamacions i les remetrà a la Comissió per a la resolució.   
Dos. La Comissió resoldrà en un termini de quinze dies i ho comunicarà a l'Ajuntament, que alhora ho notificarà als reclamants. Les resolucions que adopte la Comissió no seran susceptibles d'ulterior recurs.   
Tres. Una vegada resoltes les reclamacions presentades, cada Ajuntament remetrà la llista resultant de sol·licitants, confeccionada segons el que disposa l'article onze, a la Comissió, i aquesta confeccionarà en el termini de quinze dies la llista definitiva de seleccionats i la llista d'espera.   
En el llistat definitiu de seleccionats es farà constar:   
- Nom, Document Nacional d'Identitat (DNI) i domicili actual del seleccionat.   
- Composició familiar.   
- Puntuació obtinguda.   
La llista d'espera estarà integrada pels sol·licitants no seleccionats i ordenada segons la puntuació obtinguda. Aquesta llista d'espera es tindrà en compte per a l'adjudicació de qualsevol habitatge de promoció pública que quede vacant per qualsevol causa en el terme municipal corresponent.   
Quatre. La llista general, composta per la llista definitiva de seleccionats i llista d'espera, serà remesa als Ajuntaments per a la seua notificació, exposició en el tauler d'anuncis i difusió pels mitjants que aquells estimen pertinents. D'aquesta exposició al públic la Conselleria d'Obres Públiques, Urbanisme i Transports donarà publicitat a través d'un dels diaris de major difusió de la Província.   
Els sol·licitants que figuren en la llista d'espera disposaran d'un termini de quinze dies, comptadors des de la data de publicació en el diari de l'anunci d'exposició pública, per a formular-hi reclamacions davant l'Ajuntament, el qual en el termini de quinze dies les informarà i les trametrà a la Comissió, en unió de la llista general i de tots els expedients, la qual resoldrà en el termini màxim de quinze dies, sense que contra el susdit acord hom puga recórrer. La resolució serà tramesa als Ajuntaments interessats, que alhora ho notificaran als reclamants.   
Quan es produirà igualtat de puntuació i calga dirimir l'empat, seran preferits els sol·licitants que tinguen major número de familiars al seu càrrec, sempre que s'adequen a les característiques dels habitatges, i si així i tot perdurava l'empat, els qui acrediten menors ingressos familiars sempre que siguen suficients per a assumir el cost de l'habitatge adjudicat.   
Cinc. Sense perjudici de les reserves establertes en l'article onze per a l'adjudicació dels habitatges, aquestos necessàriament' hauran d'adequar-se a la composició familiar del sol·licitant i segons l'escala següent:   
Habitatges de 4 dormitoris, 7 o més membres de composició familiar.   
Habitatges de 3 dormitoris, 5 o 6 membres de composició familiar.   
Habitatges de 2 dormitoris, 3 o 4 membres de composició familiar.   
Habitatges d'1 dormitori, 1 o 2 membres de composició familiar.   
No obstant això, en circumstàncies especials a valorar per la Comissió, podrà no tindre's en compte l'escala present, sempre que l'habitatge que s'adjudique se situe en l'esglaó immediatament superior preferentement, o inferior en número de dormitoris a l'adequada, en funció dels components de la unitat familiar del sol·licitant.   
Excepcionalment, la Direcció General d'Arquitectura i Habitatge podrà autoritzar l'adjudicació d'habitatges a beneficiaris que no es trobaren en els supòsits anteriorment exposats.  
Aquests criteris, així com les reserves de l'article següent es tindran en compte pels Ajuntaments al confeccionar la llista resultant que es remet a la Comissió.   
Sis A cadascun dels sol·licitants seleccionats, inclosos aquells que ho haguessen estat per aplicació de les reserves establertes en l'article 11, se'ls assignarà un habitatge concret per a la qual cosa es tindran en compte els criteris perferencials següents:   
- En primer lloc es procedirà a assignar els habitatges de major superfície i major número de dormitoris entre els sol·licitants de composició familiar més adequada, per ordre de puntuació.   
- En segon lloc, podran valorar-se circumstàncies personals dels seleccionats.   
- En tercer lloc, la resta d'habitatges adjudicats s'assignaran per sorteig.   
Set. L'incompliment de qualsevol dels terminis prevists al llarg del procediment d'adjudicació, per part dels Ajuntaments, podrà donar lloc, amb l'apercebiment previ de la Comissió Territorial, a la subrogació per aquesta de les competències que hi ostenten els Ajuntaments.   
Article onze. Reserves de la llista resultant de sol·licitants.   
Per a confeccionar la llista resultant de sol·licitants es tindran en compte, si s'escau, les següents reserves dels habitatges a adjudicar:   
Un. Fins a un deu per cent (10%) per a aquells sol·licitants que al·leguen i en els que concorreguem composicions familiars reduïdes:   
a) Mares solteres, que aportaran, a més, el Llibre de Família acreditatiu de tal circumstància.   
b) Quan es tractarà de nous o futurs matrimonis acreditaran, a més, documentalment:   
- Si es tractava de matrimoni recent, justificació documental de la celebració del matrimoni dins l'any anterior a la data de la presentació de la sol·licitud.   
- Si es tractava de futur matrimoni, caldrà a més aportar: compromís escrit pels futurs contraents de celebració del matrimoni en un termini de sis mesos des del lliurament de l?habitatge acabat. En aquestos casos serà condició resolutoria o causa de desnonament el no haver contret matrimoni en el termini indicat, i els ingressos a tenir en compte seran els del sol·licitant i el seu futur cònjuge.   
c) Quan es tractarà de jubilats, pensionistes, vidus, o persones que visquen soles i que sol·liciten habitatge acollint-se a aquesta quota, caldrà a més acreditar que no tenen familiars als seu càrrec, que opten a l'habitatge per a cobrir exclusivament les seues pròpies necessitats i que posseeixen independència econòmica.   
Dos. Una reserva d'habitatges destinats a disminuïts en la proporció que estableix l'article 1 del Reial Decret 355/1980, de 25 de gener.   
Tres. El cinc per cent (5%) per a atendre les necessitats a què fa referència la disposició addicional del Reial Decret 1631/1980, de 18 de juliol.   
Quatre. Les reserves que puguen establir-se per la Comissió al fixar les condicions de l'adjudicació.   
Quan les reserves esmentades d'una promoció no seran cobertes, els habitatges passaran a ser assignats segons les necessitats de caràcter general.   
Cinc. Amb anterioritat a la finalització del termini d'admissió de sol·licituds el Director General d'Arquitectura i Habitatge, amb informe previ de la Comissió, podrà establir reserves per causes d'interès social, apreciades per la Comissió, a petició d'Entitats publiques o benèfiques.   
CAPITOL IV  
De l'adjudicació i la seua formalització  
Article dotze. Adjudicació.   
La Comissió, a la vista de la llista definitiva, procedirà a adjudicar cadascun dels habitatges als seleccionats, cosa que es comunicarà als Ajuntaments, i es procedirà seguidament a la remissió als interessats de les cartes d'adjudicació que contindran els aspectes següents:   
- Identificació de l'habitatge i la seua superfície útil.   
- Preu de venda o renda provisional, quedant pendent la fixació del preu definitiu en el moment de la celebració del contracte.   
- Règim d'adjudicació, indicant si és a títol de propietat o arrendament.   
- Atorgament d'un termini de trenta dies per a efectuar l'ingrés de l'aportació inicial que corresponga i el pagament de tributs a què estigués obligat l'adjudicatari, en el compte bancari habilitat a l'efecte, o el dipòsit de la fiança, si s'escau, cosa que implicarà l'acceptació de l'habitatge adjudicat i la celebració de la compravenda o arrendament; amb l'advertència que, si no efectuava els esmentats ingressos, si s'escau, en el termini indicat, s'entendrà que l'adjudicatari renuncia a l'habitatge i es procedirà a nova adjudicació segons la llista d'espera.   
Article tretze. Habitatges vacants de nova promoció.   
Els supòsits de renúncies, vacants o insuficiència de sol·licituds hauran de posar-se en coneixement de les Comissions Territorials a per tal que aquestes establesquen les directrius oportunes per a la resolució.   
Article catorze. Formalització de l'adjudicació.   
Un. Sempre que els habitatges foren susceptibles d'ocupació, i practicada la recepció provisional de les obres, s'efectuarà la formalització de l'adjudicació. L'òrgan competent de la Conselleria d'Obres Públiques, Urbanisme i Transports procedirà a l'atorgament dels corresponents contractes de compravenda, que podran efectuar-se directament en escriptura pública, o contractes d'arrendament.   
Dos. L?eficàcia dels contractes quedarà expressament sotmesa a la condició suspensiva d'ocupar els habitatges adjudicats en el termini d'un mes comptador des del lliurament de claus, tret del cas d'emigrants en què el termini serà de dotze mesos i de futurs matrimonis en què el termini serà de sis mesos.   
Durant aquest termini, i en qualsevol cas, fins que no es produesca l'efectiva ocupació dels habitatges, l'Administració en retindrà la possessió civil i podrà fer ús, a més de les mesures que preveu la legislació patrimonial, d'allò que li atribueix la legislació d'habitatges de protecció oficial.   
La inscripció de l'habitatge en el Registre de la Propietat quedarà suspesa fins que no s'haja complit la condició suspensiva anteriorment referida. No obstant això, l'interessat podrà practicar anotació preventiva mitjançant la presentació del títol d'adjudicatari i el resguard de l'aportació inicial o de la fiança efectuades si s'escau, l'anotació de la qual es convertirà en inscripció quan s'acreditarà el compliment de la condició suspensiva mitjançant certificació estesa als efectes pels Serveis Territorials d'Arquitectura i Habitatge.   
En cas d'incompliment de la condició suspensiva amb caràcter previ a la nova adjudicació de l'habitatge per l'ordre de la llista d'espera, es donarà audiència a l'interessat perquè formule les al·legacions que al seu dret conviguen.   
Tres. El preu ajornat en la venda dels habitatges es garantirà mitjançant la constitució d'hipoteca i condició resolutòria per no abonament d'alguna de les quantitats ajornades en el venciment convingut. Tanmateix, en substitució d'això, l'Ens titular podrà acceptar el pagament del preu ajornat per una Entitat oficial de crèdit amb efectes deslliuradors per al comprador.   
Sense cap perjudici, podrà pactar-se expressament en el contracte de compravenda que la manca de pagament de les quotes mensuals d'amortització implique la novació forçosa del contracte i la seua transformació en arrendament.   
Les quantitats ajornades seran abonades conforme a les taules d'amortització que es determinen pels serveis competents de la Direcció General d'Arquitectura i Habitatge, segons l'estudi econòmic de cada promoció.   
Quatre. En cas de cessió en règim d'arrendament la duració dels contractes podrà ser per temps determinat, prorrogable, potestativament, en el supòsit que els arrendataris mantinguen les condicions exigibles per a l'adjudicació d'habitatges de promoció pública.   
La Generalitat Valenciana podrà concedir als inquilins subvencions personals per al pagament de la renda, la quantia i el procediment del qual es determinarà reglamentàriament.   
Seran de compte dels arrendataris les despeses necessàries per al manteniment de l'habitatge, així com el cost dels serveis de l'immoble on s'ubique, dels serveis individuals i de l'import de la contribució urbana que grave els habitatges, i les quotes per al sosteniment de les Juntes Administradores.   
El contracte d'arrendament sortirà efectes amb caràcter definitiu una vegada transcorregut el termini d'un mes previst en el punt un d'aquest article, i s'haja comprovat l'obligació d'ocupació. En cas d'incompliment quedarà sense efecte automàticament l'adjudicació i es requerirà l'interessat perquè torne les claus en el termini de deu dies.   
La Generalitat Valenciana, a petició dels inquilins podrà oferir-los en venda els habitatges d'acord amb la valoració que es determine per l'òrgan competent.   
Cinc. Tot el que ha estat exposat serà d'aplicació a les promocions d'habitatges en règim d'arrendament la titularitat dels quals corresponga als Ens públics territorials o a Organismes que en depenen i que hagen estat promoguts mitjançant Conveni.   
Article quinze. Contractació de serveis.   
Segons siga el règim d'adjudicació dels habitatges, propietat o arrendament, el Servei Territorial d'Arquitectura i Habitatge, una vegada formalitzada l'adjudicació, proporcionarà als interessats la documentació necessària per a la contractació dels serveis dels habitatges i requerirà els adjudicataris per tal de constituir la Comunitat de Propietaris o la Junta d'Administració de l'immoble.   
Així mateix, l'Administració podrà establir el sistema de domiciliació bancària per als pagaments dels serveis, quantitats ajornades o renda, segons que siga el règim d'adjudicació dels habitatges.   
CAPITOL V  
De les segones i posteriors adjudicacions  
Article setze. Segones i posteriors adjudicacions.   
Les segones i posteriors adjudicacions dels habitatges de promoció pública es realitzaran tenint en compte les llistes d'espera resultants de les primeres adjudicacions que tindran una vigència d'un any a partir de la data d'adjudicació, així com les sol·licituds de casos urgents presentades en els Serveis Territorials d'Arquitectura i Habitatge. Transcorregut el període de vigència o si no existia llista d'espera, els Serveis Territorials alçarien al Director General d'Arquitectura i Habitatge, per a la resolució, proposta raonada, en unió de la documentació corresponent, de la persona o persones que reunint els requisits exigits poden accedir-hi.   
El Director General podrà delegar dita funció en els respectius Caps dels Serveis Territorials d'Arquitectura i Habitatge.   
Article disset. Organ competent.   
Un. Per a efectuar les propostes d'adjudicació previstes en el present capítol serà competent, dins cada Comissió Territorial d'Arquitectura i Habitatge, una Subcomissió que la integrarà:   
a) Un President que serà el Director General d'Arquitectura i Habitatge o, en absència d'aquest, el Cap del Servei Territorial d'Arquitectura i Habitatge.   
b) Els Vocals següents:   
- Un representant de cadascun dels Ajuntaments interessats.   
- Un representant de les Entitats ciutadanes interessades si n'hi hagués.   
- Aquells representants d'Entitats o persones que, en cada cas particular, considere oportú el President de la Subcomissió.   
Dos. En aquells casos urgents que requeresquen un lliurament immediat, l'adjudicació s'efectuarà directament pel Director General, o, mitjançant delegació, pels Caps dels Serveis Territorials d'Arquitectura i Habitatge.   
DISPOSICIO TRANSITORIA  
Aquestes normes seran d'aplicació a l'adjudicació d'habitatges de promoció pública en tramitació, sempre i quan no tinguen ja exposat al públic el llistat provisional de sol·licitants i en aquest cas seran puntuats segons el que estableix l'Ordre del Ministeri d'Obres Públiques i Urbanisme, de 17 de novembre de 1980.   
DISPOSICIONS ADDIClONALS  
Primera  
En les promocions públiques d'habitatges realitzades mitjançant Conveni amb les Corporacions Locals Societats creades a l'efecte o altres Organismes de caràcter públic, en els que dites Entitats assumesquen la titularitat de la promoció, l'adjudicació d'habitatges s'efectuarà conforme al barem i procediment establert per aquest Decret, salvant que en el Conveni s'establesca una forma especial d'adjudicació per respondre a operacions urbanes determinades o per anar destinades a cobrir necessitats específiques, i en aquests casos el Conveni contemplarà també el règim d'ús dels habitatges i el procediment d'adjudicació.   
Segona  
La Conselleria d'Obres Públiques, Urbanisme i Transports podrà cedir en precari immobles de promoció pública a Associacions i Entitats que acrediten suficientment la seua destinació per a fins socials, assistencials o d'interès públic.   
DISPOSICIONS FINALS  
Primera  
El número 4 de l'article 10 del Decret 96/1986, de 21 de juliol, del Consell de la Generalitat Valenciana, pel qual es creen el Consell Assessor i les Comissions Territorials d'Arquitectura i Habitatge de la (Generalitat Valenciana, queda redactat en els termes següents:   
«La selecció i designació d'adjudicataris dels habitatges, objecte d'actuacions de rehabilitació protegida de promoció pública, i dels habitatges de protecció oficial de promoció pública realitzades per la Generalitat Valenciana directament o per Conveni, siga qui siga l'Ens públic titular de la promoció, així com la resolució de les reclamacions formulades arran de la confecció de les llistes de seleccionats i d'espera, contra les quals hom no podrà recórrer».   
Segona  
Es facultada la Conselleria d'Obres Públiques, Urbanisme i Transports perquè dicte les normes que calguen per al desplegament d'aquest Decret, podent-se modificar el barem adjunt mitjançant Ordre de l'esmentada Conselleria, així com les escales previstes en els articles 4.1 i 10.5 del present Decret.   
Tercera  
Per Ordre del Conseller d'Obres Públiques, Urbanisme i Transports s'establirà el model de sol·licitud d'adjudicació d'habitatge de promocions públiques de la Generalitat Valenciana.   
Quarta  
Als efectes del que disposa en els articles 27, 32 i 33 i concordants de la Llei 3/1986, de 24 d'octubre, de Patrimoni de la Generalitat Valenciana, s'autoritza l'alienació directa i l'explotació en règim d'arrendament dels habitatges de promoció pública que s'adjudiquen seguint les prescripcions del present Decret.   
Quinta  
La normativa estatal sobre adjudicació d'habitatge de promoció pública serà supletòria del present Decret.   
València, 24 d'abril de 1987.   
El President de la Generalitat,  
JOAN LERMA I BLASCO  
El Conseller d'Obres Públiques, Urbanisme i Transports,  
RAFAEL BLASCO I CASTANY  
ANNEX  
BAREM D'APLICACIO A LA SOL·LICITUD D'HABITATGES DE PROMOCIO PUBLICA  
Aquest barem es divideix en tres apartats, per cadascun dels quals s'obté una puntuació. La suma del conjunt dóna el valor total obtingut per cada sol·licitud.   
1. NECESSITAT D'HABITATGE.   
A. Mancar d'habitatge.   
S'entendrà estar en situació de manca d'habitatge, el trobar-se en qualsevol dels supòsits següents:   
1. Mancar d'habitatge a títol de propietari, inquilí o usufructuari, i no trobar-se en cap dels supòsits de l'apartat B.   
2. Ocupar un habitatge amb deficients condicions d'habitabilitat (barraques, caves, casetes o construccions similars), així com habitatges en estat ruïnós no susceptibles de rehabilitació.   
3. Ocupar en establiments benèfics o en allotjaments provisionals.   
4. Destrucció de l'anterior habitatge per causes naturals o accidentals.   
5. Desnonament judicial o administratiu provocat per situació no imputable a l'interessat, o expropiació que no obeïsca a incompliment de la funció social de la propietat, i el justipreu de la qual no excedesca del vint-i-cinc per cent (25%) del preu de venda d'un habitatge de promoció pública.   
6. Denegació de prorroga del contracte d'arrendament.   
7. Inexistència de domicili conjugal després de procediment de separació o divorci, o que s'haja designat judicialment aquell com a domicili de l'altre cònjuge, sempre que el sol·licitant manque d'altre habitatge.  
 Puntuació per a qualsevol dels supòsits 100 punts.  
B. Inadequació de l'habitatge.  
S?entendrà per habitatge inadequat el trobar-se en qualsevol de les circumstàncies següents:  
1. Convivència en altre nucli familiar amb superfície o condicions inadequades.  
 Puntuació 75.  
2. Ocupar un habitatge el superfície útil del qual siga inferior a vuit metres quadrats útils per persona. Puntuació 75.  
3. Ocupar un habitatge cedit en precari. Puntuació 75.  
4. Allotjament en habitacions rellogades, subarrendades o en hospedatje.  
 Puntuació 75.  
5. Ocupar un habitatge amb possibilitats de rehabilitació, el qual tinga el cost de  
 condicionament dels nivells mínims d?habitabilitat excedint el cinquanta per cent (50%)  
 del preu d'un habitatge de promoció pública. Puntuació 75.  
6. Ocupar un habitatge llogat la renda anyal del qual siga igual o superior al quaranta per cent  
 (40%) de la renda familiar del mateix període. Puntuació 50.  
Les diverses situacions descrites en aquest apartat 1. sobre necessitats de habitatges, en cap cas podran ser acumulables. El sol·licitant haurà d'assenyalar únicament la que més s?adeque a les seues circumstàncies.  
II. COMPOSICIO FAMILIAR I CIRCUMSTÀNCIES PERSONALS  
A. Composició familiar.  
S?entendrà per composició familiar a efectes d'aquest apartat els pares i fills menors de 25 anys, no emancipats i els ascendents que convisquen habitualment en el domicili conjugal, la circumstància dels quals s?acreditarà mitjançant certificat municipal de convivència.  
 Núm. de membres Puntuació  
 1 50  
 2 60  
 3 70  
 4 80  
 5 90  
 6 o més 100  
B. Circumstàncies familiars i personals.  
 - Per residir en el terme on s'ubiquen els habitatges un mínim de 2 anys. Aquest  
 mínim podrà ser ampliat fins a cinc anys, amb aprovació previa de la Comissió  
 Territorial corresponent 150 punts.  
 - Per cada any, a partir del segon o cinquè any segons l?apartat anterior, fins a un  
 màxim de 10 anys 5 punts.  
 - Per haver tingut la condició d'emigrant dins dels dos darrers anys anteriors a  
 l'adjudicació 50 punts.  
 - Per existir algun disminuït físic o psíquic en la família 40 punts.  
 - Per cada ascendent i fill major de 25 anys que convisquen amb el sol·licitant 5 punts.  
 - Per cada fill menor de 18 anys que acredite haver obtingut certificat d'EGB,  
 Graduat Escolar o Curs de Formació Professional o equivalent 20 punts.  
 - Per cada pensionista o Jubilat que convisca amb el sol·licitant 10 punts.  
 - Per tractar-se de persones que visquen soles o amb familiars la seu cárrec 25 punts.  
 - Per cada any d?establiment de compte d?estalvis habitatge 40 punts.  
 - Per estar en atur i inscrit com demandant d'ocupació 20 punts.  
 - Per realitzar cursos d'aprenentatge o perfeccionament professional 40 punts.  
Les circumstàncies familiars i personals son acumulables entre elles.  
III. INGRESSOS FAMILIARS ANUALS  
 Número de membres unitat familiar  
Nivell d'ingressos  
segons salari mínim 1 2 3 4 5 6 7 8 o mes  
interprofessional  
FINS 1,5 SMI 70 80 55 900 595 427 703 539  
DE MES DE 1,5 A 2 SMI 60 70 80 36 991 887 100 100  
DE MES DE 2'5 A 3 SMI 50 60 70 80 46 822 266 100  
DE MÉS DE 2'5 A 3 SMI - - - - 80 79 395 565


Còpia Permalink ELI